Dancing with the Stars

Dancing with the Stars (suom. Tanssii tähtien kanssa) on nimi useille kansainvälisille televisiosarjoille (tv-sarjaformaatti), jotka perustuvat brittiläiseen televisiosarjaan Strictly Come Dancing. Formaattia levittää BBC Worldwide. Australia oli ensimmäinen maa, jossa esitettiin tätä televisio-ohjelmaa. Ohjelmaa on esitetty myös muun muassa Itävallassa, Belgiassa, Brasiliassa, Chilessä, Costa Ricassa, Kroatiassa, Tšekissä, Tanskassa, Virossa, Suomessa, Saksassa, Unkarissa, Intiassa, Israelissa, Italiassa, Japanissa, Alankomaissa, Uusi-Seelannissa, Norjassa, Meksikossa, Puolassa, Portugalissa, Panamassa, Romaniassa, Venäjällä, Slovakiassa, Serbiassa, Etelä-Afrikassa, Ruotsissa, Turkissa, Ukrainassa sekä Yhdysvalloissa.
Formaatista on tullut kuuluisa kansainvälisesti, ja se on ollut kymmenen katsotuimman ohjelman joukossa 17 maassa.
Ohjelmassa on julkisuuden henkilöitä ja heidän pareinaan ammattitanssijoita, jotka opettavat julkkiksille joka viikko uusia tansseja. Tuomarit arvostelevat tanssit, mutta lopullinen päätösvalta on yleisöllä. Katsojat voivat äänestää pareja jatkoon puhelimilla (joissain maissa) tai internetissä.
Vähiten ääniä (tuomarit plus katsojat) saanut pari tippuu kilpailusta eikä kisaa seuraavalla viikolla. Ohjelma jatkuu samalla tavalla, kunnes jäljellä on enää kaksi tai kolme paria, jotka kilpailevat voitosta finaalijaksossa.
Sarjasta on myös eri versio, jossa julkkikset luistelevat yhdessä ammattilaisten kanssa. Tätä sarjaa esitetään Isossa-Britanniassa nimellä Dancing On Ice ja Yhdysvalloissa nimellä Skating With the Stars.

Chile

El Baile en TVN on esitetty Televisión Nacional de Chile -televisiokanavalla 16. lokakuuta 2006 lähtien. Sitä juontavat Rafael Araneda ja Karen Doggenweiler.

Erikoisjaksot

Viikko jokaisen tuotantokauden jälkeen nähtiin erikoisjakso nimeltä "Dancing Stars Best of" ja tämän jälkeen 3. tuotantokaudlla nähtiin toinen erikoisjakso, " Dancing Stars - Die Traumhochzeit" (Dancing Stars - Unelmahäät), jossa ammattitanssijat Balázs Ekker ja Alice Guschelbauer menivät naimisiin.

Ruotsi

Ruotsalaista televisiosarjaa kutsutaan nimellä "Let's Dance" ja sitä tuottaa MTV Mastiff.
Sarjalla on laaja katsojakunta ja jopa 2 miljoonaa katsojaa katsoi erään tuotantokauden finaalia perjantai-iltana.

Viro

Ohjelmaa kutsuttiin nimellä "Tantsud tähtedega" ("Tanssii Tähtien kanssa") ja sitä esitettiin televisiokanavalla Kanal 2. Toisen tuotantokauden juontivat Mart Sander ja Merle Liivak.

Muut maat

Venäläinen ohjelma oli nimeltään "Танцы со звездами". Ensimmäisestä tuotantokaudesta, joka alkoi vuonna 2005, tuli todella suosittu. Toinen tuotantokausi on suunnitteilla.
Saksalaista versiota ohjelmasta kutsuttiin nimellä Let's Dance. 
Tanskalaista versiota kutsuttiin nimellä Vild Med Dans. Sen 4. tuotantokausi päättyi 16. marraskuuta 2007.
Intialaista versiota kutsuttiin nimellä Jhalak Dikhhla Jaa. Ensimmäisen tuotantokauden tuotti Sony Entertainment Television (SET).
Japanilaista versiota kutsuttiin nimellä Shall We Dance?. Sillä oli sama nimi kuin vuonna 1996 valmistuneella elokuvalla.
Malesialaista versiota kutsuttiin nimellä "Malam Sehati Berdansa". Sen ensimmäinen jakso esitettiin 10. marraskuuta 2007. 
Slovakialaista versiota kutsuttiin nimellä Let's Dance ja sen tuotti TV Markiza syksyllä 2006, juontajina Adela Banasova sekä Martin „Pyco“ Rausch. Voittajat olivat Zuzana Fialová (slovakialainen kuuluisa näyttelijä) ja Peter Modrovský. Vain yksi tuotantokausi on tähän asti tuotettu.